cyanic-selkie/wikianc huggingface dataset:
Winów
Winów sijaitsee Opolen kaupungissa, Opolen voivodikunnassa Puolassa. Se on aiemmin ollut kylä Prószkówin kunnassa, mutta 1. tammikuuta 2017 se liitettiin osaksi Opolea, missä se nykyisin muodostaa yhdessä kaupunkiin samaan aikaan liitettyjen Chmielowicen ja Żerkowicen kylien sekä Szczepanowice-Wójtowa Wieśin asuinalueen kanssa kaupunginosan XIII. Juuri ennen liittymistään Opoleen Winówin väkiluku oli 694.
Kawasaki Ki-61
Kawasaki Ki-61 Hien ( eli, Tyyppi 3 hävittäjä, liittoutuneiden koodinimi Tony) oli keisarillisen Japanin armeijan ilmavoimien hävittäjälentokone, joka suunniteltiin Nakajima Ki-43 Hayabusan korvaajaksi.
Joulukuussa 1941 ensilentonsa lentänyt "Hien" saatiin rintamakäyttöön elokuussa 1942. Kone muistutti paljolti saksalaista Messerschmitt Bf 109 -hävittäjää. Koneen siivet oli suunnitellut saksalainen tohtori Richard Vogt ja olivat lähes samanlaiset kuin Bf 109:ssä. Koneen moottorina oli käännetty Kawasaki Ha-40, joka oli lisenssillä valmistettu Daimler-Benz DB 601A -moottori.
Käyttö
Ki-61 oli Japanin parhaita hävittäjiä ja sitä käytettiin kaikkialla Tyynenmeren sotanäyttämöllä. Konetta käytettiin erityisesti amerikkalaisten pommittajien tuhoamiseen. Se oli ulkomuodoltaan ja ominaisuuksiltaan niin lähellä Bf 109:ää, että liittoutuneiden lentäjät raportoivat japanilaisten käyttävän saksalaishävittäjiä. Se oli riittävän nopea, tulivoimainen ja kykeni saavuttamaan tarpeeksi suuren lakikorkeuden (11 500 m) torjuakseen korkealla lentäviä yhdysvaltalaisia pommikoneita.
Ali G
Ali G eli Alistair Leslie Graham on brittikoomikko Sacha Baron Cohenin luoma ja esittämä satiirinen ja täysin fiktiivinen hahmo. Ali G -hahmo oli Sacha Baron Cohenin läpilyönti tunnettuna koomikkona, ja hahmoon perustuva Da Ali G Show sai Emmy-palkinnon. Ali G-hahmon pohjalta tehtiin myös elokuva Ali G InDaHouse, jossa hahmon koko nimi Alistair Leslie Graham paljastettiin.
Ali G-hahmo
Cohenin esittämällä "gangsta rap" -nuorella on suuri suu ja elkeet, mutta hyvin pieni yleissivistys. Fiktiivisessä maailmassa Ali G kuuluu "West Staines Massiv" -jengiin ja väittää asuvansa isoäitinsä kanssa hajoamistilassa olevassa talossa "Stainesin gheton sydämessä". Staines on aidosti olemassa oleva keskiluokkainen kaupunginosa Lontoossa, ja Ali G:n ghettous onkin vain hahmon fiktiivistä uhoamista. Ali G on saanut koulutuksensa "da Matthew Arnold Skoolissa", joka on myös aidosti olemassa oleva koulu.
Hahmon historia
Ali G -hahmo debytoi Channel 4:n The Eleven O'Clock Show'ssa "nuorison äänenä". Ali G haastatteli tunnettuja ihmisiä, jotka pelkäsivät leimautuvansa poliittisesti epäkorrekteiksi ja nuorisokulttuuria ymmärtämättömiksi. Asetelman huumori perustui siihen, että haastatellut eivät tienneet kohtaavansa täysin fiktiivisen henkilön, jonka kysymykset olivat absurdeja ja pöyristyttäviä. Baron Cohen esitti tyhmää ja haastateltavat ajautuivat koomisiin tilanteisiin pyrkiessään ottamaan Ali G:n vakavasti.
Kun hahmon suosio lisääntyi, sen ympärille rakennettiin Da Ali G Show, jossa Ali G jatkoi tunnettujen ihmisten haastattelemista. Kun sarja alkoi olla Britanniassa suosittu, Ali G siirtyi haastattelemaan kuuluisuuksia Yhdysvaltoihin pystyäkseen pitämään haastatteluasetelman ennallaan. Esimerkiksi astronautti Buzz Aldrinilta Ali G kysyi, onko tämä vihainen Michael Jacksonille, koska tämä oli ottanut käyttöön ”moonwalk”-tanssiliikkeen ilman astronauttien lupaa.
Aiheesta muualla
Sacha Baron Cohen
Serbian ortodoksinen kirkko
thumb|Serbian patriarkaatin lippu. Serbian ortodoksinen kirkko on yksi ortodoksisen kirkon autokefalisista paikalliskirkoista. Se toimii lähinnä Serbiassa, Bosnian serbtasavallassa ja Montenegrossa, mutta myös muualla entisen Jugoslavian alueella ja ympäri maailmaa serbisiirtolaisten keskuudessa. Maailmanlaajuisesti noin 80 % serbeistä lukeutuu kirkkoon, yhteensä noin yhdeksän miljoonaa henkeä.
Serbian ortodoksista kirkkoa johtaa Hänen autuutensa Pečin arkkipiispa, Belgradin ja Karlovcin ja koko Serbian patriarkka Irinej yhdessä viiden metropoliitan ja 26 piispan kanssa. Maailmanlaajuisesti kirkossa on 40 hiippakuntaa ja yli 3 600 seurakuntaa ja 2 000 pappia. Kirkolla on yli 200 luostaria.
Historiallisesti Serbian kirkko on yksi viidestä ns. uudesta patriarkaatista, jotka ovat ajan myötä eronneet niin sanotuista vanhoista patriarkaateista (Rooma, Konstantinopoli, Aleksandria, Antiokia ja Jerusalem). Se sai autokefalisen aseman Konstantinopolin patriarkalta ensi kerran jo vuonna 1219, toisena slaavilaisena kirkkona Bulgarian jälkeen. Autokefalia menetettiin välillä ja myönnettiin uudelleen 1879.
Minttu Vettenranta
Minttu Vettenranta (s. 17. maaliskuuta 1998 Pori) on suomalainen pesäpalloilija. Hän edustaa Superpesiksessä Porin Pesäkarhuja. Hän on seuran oma kasvatti ja toimii joukkueen lukkarina. Vettenranta saavutti Superpesiksen hopeamitalin. Kaudella 2018 Vettenranta valittiin ensimmäiseen Itä-Länsi-otteluunsa.
2. elokuuta 2018 mennessä Vettenranta on pelannut 67 Superpesiksen runkosarjaottelua, joissa on lyönyt 21 ja tuonut yhdeksän sekä kerännyt 181 kärkilyöntiä. 25 pudotuspeliottelussa Vettenranta on lyönyt kolme ja tuonut kaksi juoksua sekä kerännyt 73 kärkilyöntiä.
Väinö Keinänen
Väinö Olof Keinänen (4. heinäkuuta 1879 Helsinki – 13. heinäkuuta 1948 Helsinki) oli suomalainen arkkitehti.
Kirjallista tuotantoa
Nimellä W. Keinänen:
Robert Enke
Robert Enke (24. elokuuta 1977 – 10. marraskuuta 2009) oli saksalainen jalkapallomaalivahti. Enke pelasi uransa aikana muun muassa Barcelonassa, Benficassa ja Fenerbahçessa. Valtaosan urastaan hän pelasi Hannover 96:ssa, jota hän edusti kuolemaansa asti. Enke kuului Saksan maajoukkueeseen ja oli mukana 2008 EM-kilpailuissa. Häntä pidettiin vahvana ehdokkaana Saksan ykkösmaalivahdiksi 2010 MM-kisoihin.
Enke kuoli 32-vuotiaana jäätyään junan alle 10. marraskuuta 2009. Hänen neuvonantajansa vahvisti kyseessä olleen itsemurha.
Pelaajaura
Enke nousi kotikaupunkinsa FC Carl Zeiss Jenan juniorijoukkueista edustusjoukkueeseen, jossa hän debytoi 2. Bundesliigassa kaudella 1995–1996. Kauden päätteeksi Enke siirtyi Borussia Mönchengladbachiin. Mönchengladbachissa hän pelasi ensimmäisen Bundesliiga-ottelunsa elokuussa 1998. Vuonna 1999 Jupp Heynckes hankki Enken portugalilaiseen SL Benficaan ja nimesi hänet seuran kapteeniksi. Enke pelasi Benficassa kolme kautta, minkä jälkeen hän siirtyi Espanjan pääsarjaan FC Barcelonaan. Hänen peliaikansa jäi kuitenkin vähäiseksi, sillä hän pelasi kolmen kauden aikana ainoastaan yhdessä liigaottelussa. Barcelonan vuosina Enke kävi lainasopimuksella turkkilaisessa Fenerbahçessa ja Segunda Divisiónissa pelanneessa CD Tenerifessa. Enke palasi Bundesliigaan kesällä 2004, jolloin hän teki sopimuksen Hannover 96:n kanssa. Enke nousi Hannoverin kapteeniksi 2007 ja hänet valittiin Bundesliigan parhaaksi maalivahdiksi kaudella 2008–2009. Hän edusti seuraa kuolemaansa asti.
Maajoukkueessa Enke pelasi ensimmäisen ottelunsa maaliskuussa 2007. Hän oli mukana Saksan hopeaa voittaneessa EM-kisajoukkueessa 2008, mutta ei pelannut turnauksessa yhtään ottelua. Enke ehti pelata yhteensä kahdeksan maaottelua Saksan paidassa.
Yksityiselämä
Enkellä oli puoliso Teresa. Heidän tyttärensä Lara syntyi 31. elokuuta 2004 ja menehtyi synnynnäiseen sydänvikaan 17. syyskuuta 2006. Enke oli tunnettu eläinten oikeuksien puolestapuhuja. Enke kärsi syksyllä 2009 mystisestä virusperäisestä sairaudesta. Enke itse menehtyi jäätyään junan alle 10. marraskuuta 2009. Myöhemmin kuolemansyyksi vahvistettiin itsemurha. Enke oli kärsinyt mielialaongelmista.
Juliana von Wendt
Juliana von Wendtin isä oli kotieläinopin professori Georg von Wendt. Hänen sisaruksiaan olivat kirjailija Barbara Winckelmann ja näyttelijä Dorle von Wendt. Von Wendt työskenteli nuoruudessaan kotiapulaisena Lontoossa ja Argentiinassa, ja toimi lottana jatkosodassa. Hänellä oli diplomiekonomin koulutus ja hän elätti itsensä muun muassa kirjanpitäjän ja kirjeenvaihtajan töillä. Von Wendt aktivoitui eläinsuojelukysymyksissä 1960-luvun alussa kuultuaan ruotsalaisen Johan Börtzin esitelmän eläinkokeiden tuskallisuudesta eläimille. Hän oli vuonna 1961 mukana perustamasa Koe-eläinten Suojelu -nimistä yhdistystä, joka nykyään tunnetaan nimellä Animalia ry. Vuonna 1971 hän perusti ystäviensä kanssa Koe-eläinten Suojelun Säätiön, jonka tarkoituksena on edistää tiedettä ilman eläinkokeita. Säätiön nimeksi on sittemmin vaihdettu Juliana von Wendtin säätiö. Von Wendt vaikutti myös Vihreä Risti -nimisessä eläinsuojelujärjestössä sekä muissa kansalaisjärjestöissä.
Von Wendt piti suurimpina saavutuksinaan norsujen sirkuksissa pitämisen kieltoa Suomessa sekä eläinsuojeluylitarkastajan viran perustamista maa- ja metsätalousministeriöön.
Simon Belmont
Simon Belmont (シモン・ベルモンド, Shimon Berumondo, myös nimellä Simon Belmondo) on pelihahmo ja kuvitteellinen vampyyrinmetsästäjä Konamin pelisarjassa Castlevania. Hän on kenties pelisarjan tunnetuin protagonisti ja samalla eniten sarjan peleissä esiintymisiä tehnyt pelihahmo. Nintendo Power -lehden listauksessa Simon sijoittui seitsemänneksi suosituksi pelien sankarihahmoksi.
Kuvitteellinen elämäkerta
Seitsemän vuotta myöhemmin, vuonna 1698, Simon tuntee jonkin kalvaavan sisällään. Hän saa eräänä yönä vastauksen, kun impi ilmestyy hänen luokse ja kertoo Simonin sisällä vallitsevasta kuolettavasta kirouksesta, jonka Dracula oli kuolemansa hetkille noitunut Simonin ylle. Simon voisi vapautua kirouksesta vain jos hän etsisi Draculan viisi piilotettu jäännöstä ja tuhoaisi ne kerralla Draculan linnan raunioissa. Täten Simon lähtee matkaan koluamaan Transylvanian syrjäisimpiä kolkkia käymällä viidessä kartanossa hankkimassa käsiinsä viisi Draculan jäännöstä: kylkiluun, kynnen, silmän, sydämen ja sormuksen. Lopuksi hän lähtee kohti Castlevanian raunioita, jossa hän polttaa jäännökset alttarilla, tiedostaen välittömästi, mitä tuhkasta vielä nousisi. Kirouksen heikentämänä hän kohtaa vielä Draculan ylösnousseen hengen, joka osoittautuu Simonin onneksi myös heikoksi. Simon tuhoaa Draculan toistamiseen ja vapautuu näin kirouksesta.
Perhe
Pelissä Haunted Castle Simon meni naimisiin Selena nimisen naisen kanssa, joka tulee pelissä Draculan kidnappaamaksi. Tosin Koji Igarashin mukaan Haunted Castle ei kuulu Castlevania -sarjan viralliseen kaanoniin.
Ulkoasu
Ensimmäisessä Castlevania -pelissä hahmolla oli ruskea vaatetus, pitkävartiset saapaat ja otsanauha. Hiukset olivat myös ruskeat. Jatko-osassa Castlevania II: Simon's Quest hänen ulkoasunsa muuttui sen verran, että siinä hän pukeutui punertavaan kokovartalohaarniskaan. Pelin kansikuvassa hänen hiuksensa kuvattiin keltaisina, kun taas itse pelissä hiukset ovat mustan väriset.
Pelissä Castlevania Chronicles esitettiin Simonille uusi ulkonäkö, jonka oli taiteilut Ayami Kojima. Hahmon hiukset olivat vaihtuneet tulipunaisiksi ja asu kootui mustasta taljasta ja punaisesta liivistä.
TV-sarjat
Simon Belmontin ainoa esiintyminen TV:ssä on tapahtunut vuoden 1989 animaatiosarjassa Kapteeni N. Toisin kuin peleissä, animaatiossa Simon on luonteeltaan alituisesti pulaan joutuva ja omahyväinen diiva, jonka reppu on täynnä hyödyllisiä ja vähemmän hyödyllisiä esineitä. Hänen aseena toimivalla ruoskalla tuntuu toisinaan olevan oma persoonansa. Sarjassa alkuperäiskielellä Simonin äänenä toimii Andrew Kavadas, ja suomalaisen Golden Voice Oy:n suomenkielisessä dubbauksessa Simonin äänenä kuullaan Erkki Murto.
Luis García Fernández
Luis García Fernández (s. 6. helmikuuta 1981 Oviedo, Oviedon maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa meksikolaista Tigres UANLia.
Ura
García pelasi juniorina Real Oviedon ja La Brañan joukkueissa. 18-vuotiaana hän siirtyi Real Madridiin ja pelasi ammattilaisuransa ensimmäiset vuodet 2000–2003 seuran B- ja C-joukkueissa. Edustusjoukkueessa hän pelasi ainoastaan yhden Espanjan cupin ottelun.
Kaudeksi 2003–2004 García siirtyi Real Murciaan ja teki ensiesiintymisensä Espanjan pääsarjassa Primera Divisiónissa 31. elokuuta 2003 ottelussa Celta Vigoa vastaan. Pääsarjauransa ensimmäisen maalin hän teki samassa ottelussa rangaistuspotkulla ja viimeisteli kauden aikana yhteensä 11 maalia, jotka eivät kuitenkaan riittäneet pelastamaan Murciaa putoamiselta Segunda Divisióniin. Kauden 2004–2005 García pelasi Mallorcassa ja teki niin ikään 11 maalia.
García siirtyi Espanyoliin ennen kautta 2005–2006. Samalla kaudella Espanjan cupin loppuottelussa hän teki kaksi maalia, kun Espanyol voitti Real Zaragozan 4–1. Kaudella 2006–2007 García pelasi Espanyolin paidassa Uefa-cupin loppuottelussa toista espanjalaisjoukkuetta Sevillaa vastaan.
Espanjan maajoukkueessa García debytoi kesäkuun 2007 EM-karsintaotteluissa Latviaa ja Liechtensteinia vastaan.
Yrjö Kokko
Yrjö Olavi Samuli Kokko (16. lokakuuta 1903 Sortavala – 6. syyskuuta 1977 Helsinki) oli suomalainen eläinlääkäri ja kirjailija. Hänet tunnetaan parhaiten sadusta Pessi ja Illusia sekä laulujoutsenen suojelemiseksi tehdystä työstä.
Elämänvaiheet
Yrjö Kokko valmistui ylioppilaaksi Viipurin Suomalaisesta lyseosta vuonna 1923. Hän opiskeli eläinlääkäriksi Hannoverin, Tarton ja Wienin korkeakouluissa 1923–1930. Rahoitusta opinnoilleen hän sai toimimalla Suomen Kuvalehden kirjeenvaihtajana vuosina 1924–1930. Vuodesta 1930 vuoteen 1945 hän toimi vt. piirieläinlääkärinä Vetelissä ja Kokkolassa sekä vuodesta 1932 Sysmän kunnan kunnaneläinlääkärinä ja 1945–1950 Muonion kunnan piirieläinlääkärinä. Vapaaksi kirjailijaksi hän jäi vuonna 1950, kun hänelle ei lupauksesta huolimatta annettukaan toista vuotta virkavapautta. Hänet palkittiin vuonna 1957 Pro Finlandia -mitalilla.
Vuonna 2003, kun Kokon syntymästä oli kulunut 100 vuotta, pystytettiin Lempäälän Myllyrannan tapahtumapuistoon Yrjö Kokon muistomerkki. Ajanki- tai Ajan pyörä -nimisen teoksen on suunnitellut Mikko Uotila, ja se sijaitsee puiston keskellä.
Eränkävijä, luonnonsuojelija ja kirjailija
Kokko oli eränkävijä, joka kirjoitti Molli-nimisestä saksanseisojastaan, "maailman viisaimmasta koirasta", kokonaisen kirjan. Metsästystä ja kalastusta hän harrasti muun muassa asuessaan Ungelon torpaksi nimittämässään talossa Enontekiöllä. Kiirunoita hän ei ampunut eikä antanut koiransakaan pyytää. Kokon omat riistareseptit Riekkoa pakissa ja Kokon porokaarre julkaistiin Suomen Kuvalehden numerossa 9 vuonna 1958.
Kokon varhaisimpia tunnettuja tekstejä on hänen ylioppilasaineensa Yksimielisyys on voimaa, joka kuvaa leppälintujen puolustautumista variksia vastaan. Aine tunnetaan siitä, että opettaja hylkäsi sen, mutta ylioppilastutkintolautakunta antoi siitä laudatur-arvosanan. thumb|Ungelon torppa Enontekiön Hetassa.
Kokko harrasti myös valokuvausta ja kuvitti itse suurimman osan kirjoistaan. Hänen tuotannolleen on ominaista faktan ja fiktion sekoittaminen. Lapin-kirjoissaan hän kuvasi luontoa ja tunturisaamelaista kulttuuria. 1950-luvulla hän tuli surulliseksi siitä, että uusi aika määräyksineen ja rajoituksineen saapui Tunturi-Lappiin ja monet vanhat tavat muuttuivat. Kokko viihtyi hyvin myös Kanariansaarilla. Hänen kirjansa saivat paljon suosiota tavallisten lukijoiden keskuudessa, mutta kirjallisuustieteilijöitä ne eivät juuri innostaneet, paitsi aikuisten satu Pessi ja Illusia. Siitä tehtiin myös baletti ja elokuva.
Winsor Harmon
Winsor Harmon (s. 1963) on yhdysvaltalainen näyttelijä. Hän asuu Los Angelesissa.
Harmon on näytellyt monissa elokuvissa. Draama- ja saippuasarjoista hänet tunnetaan parhaiten Kauniit ja rohkeat -sarjan Thorne Forresterina.
Kevin Altieri
pienoiskuva|Kevin Altieri vuonna 2019. Kevin Altieri on televisioanimaatiosarjojen ohjaaja ja animaattori. Hän tuli tunnetuksi ohjattuaan Batman-animaatiosarjaa 21 jakson verran. Altieri on myös toiminut tuottajana Stan Leen kehittämässä Stripperella-animaatiossa, jossa Stripperella toimii iltaisin stripparina ja myöhään illalla sankarittarena.
Kummituspartio (vuoden 2016 lyhytelokuva)
Kummituspartio (Ghost Patrol) on vuonna 2016 julkaistu 3D-animaatioelokuva, jonka on tehnyt Kickstart Productions ja DHX media. Se näytettiin Disney Channelilla ja Family Chrgdilla.
Mary Decker
Mary Teresa Slaney (o.s. Decker, käytti välillä myös sukunimeä Tabb, s. 4. elokuuta 1958 Bunnvale, New Jersey) on entinen yhdysvaltalainen kestävyys- ja keskimatkojen juoksija.
Decker nousi maailman kestävyysjuoksun huipulle vuonna 1982, jolloin hän teki yhteensä kuusi maailmanennätystä, muun muassa 5. heinäkuuta 5 000 metrin juoksussa ajan 15.08,26 sekä 16. heinäkuuta 10 000 metrin juoksussa 31.35,3. Decker oli samalla ensimmäinen nainen, joka alitti 10 000 metrillä 32 minuutin haamurajan. Seuraavana vuonna hän voitti Helsingin MM-kisoissa sekä 1 500 että 3 000 metrin juoksut. Hän sai saavutuksestaan James E. Sullivan -palkinnon parhaana yhdysvaltalaisena amatööriurheilijana ja lisäksi Sports Illustrated -lehti valitsi hänet vuoden urheilijaksi.
Decker oli ennakkosuosikki Los Angelesin olympialaisissa 1984, mutta 3 000 metrin loppukilpailussa hän törmäsi edellään juoksevaan Zola Buddiin ja joutui keskeyttämään. Myöhemmin hän ilmoitti lehdistötilaisuudessa, että törmäys oli Buddin syytä ja että se maksoi hänelle olympiakullan. Decker kilpaili menestyksekkäästi vielä vuonna 1985, mutta jätti väliin kilpailukauden 1986 synnytettyään ainoan lapsensa, Ashley Lynnin, 30. toukokuuta 1986. Myös seuraava kausi meni pilalle loukkaantumisten takia. Hän osallistui Soulin olympialaisiin 1988 ilman mainittavaa menestystä. Hän ei päässyt enää maansa joukkueeseen Barcelonan olympialaisiin 1992.
Vuonna 1996 37-vuotias Decker selviytyi Yhdysvaltojen joukkueeseen Atlantan olympialaisiin. Karsintojen jälkeen kuitenkin selvisi, että Decker oli antanut doping-näytteen, joka sisälsi testosteronia suhteessa epitestosteroniin yli sallitussa suhteessa. Decker väitti, että tämä johtui hänen korkeasta iästään sekä hänen käyttämistään ehkäisypillereistä, mutta Kansainvälinen yleisurheiluliitto IAAF ei hyväksynyt selitystä, vaan laittoi hänet kilpailukieltoon. Yhdysvaltojen yleisurheiluliitto oli Deckerin puolella, joten asia otettiin välitystuomioistuimen käsittelyyn. Tuomioistuin päätti asian IAAF:n hyväksi, joten Decker menetti 1997 sisäratojen MM-kisoissa voittamansa hopeamitalin. Myöhemmin Decker haastoi IAAF:n ja Yhdysvaltojen olympiakomitean oikeuteen, mutta oikeus päätti, ettei sillä ole asiassa tuomiovaltaa. Myös vetoomustuomioistuin tuli samaan tulokseen.
Decker pyrki vielä Sydneyn olympialaisiin 2000, mutta ei päässyt maansa joukkueeseen. Hänet nimitettiin Yhdysvaltojen yleisurheilun Hall of Fameen vuonna 2003. Decker avioitui vuonna 1981 maratonjuoksija Ron Tabbin kanssa. Pari erosi kaksi vuotta myöhemmin. Decker meni uudelleen naimisiin 1. tammikuuta 1985 englantilaisen kiekonheittäjän Richard Slaneyn kanssa.
Kávos
Kávos on kykladisen kulttuurin aikaisen asutuksen arkeologinen kohde Kéroksen saarella Kreikassa. Se sijaitsee saaren länsirannikolla. Kávoksen edustalla sijaitsee pieni saari nimeltä Daskalió, joka on osa arkeologista kohdetta. Saaren erottaa Kéroksesta noin 80 metriä leveä salmi.
pienoiskuva|vasen|240px|Rikottuja [[kykladiset idolit|kykladisia idoleita Kérokselta, EC II -kausi. Kykladisen taiteen museo.]] Kávoksen ja Daskalión asutus on ajoitettu varhaiselle kykladiselle kaudelle II (EC II) eli Kéros-Sýros-kulttuurin ajalle noin 2800–2200 eaa. Varsinainen asuinpaikka on ainakin myöhemmässä vaiheessa ollut Daskalión saaren nykyisin muodostavalla kukkulalla, joka on esihistoriallisella ajalla ollut niemekkeenä osa Kéroksen saarta, sillä merenpinta on tuolloin ollut useita metrejä nykyistä alempana. Siellä on ollut useita rakennuksia, jotka on rakennettu muualta tuodosta valkoisesta marmorista. Marmoria on tuotu saarelle ainakin tonnia, ja siitä niemen kukkula on rakennettu entistä pyramidimaisempaan muotoon. Suurin rakennuksista on ollut kooltaan 16 x 4 metriä, mikä tekee siitä suurimman tunnetun kykladisen rakennuksen. Asutuksessa oli viemäröinti jo useita satoja vuosia ennen Knossoksen palatsia.
Kávoksessa Kéroksen puolella on ollut jonkinlainen pyhäkköalue. Siihen vaikuttaa liittyneen jonkinlainen uskonnollinen rituaali, jossa alueelle on haudattu kykladisia idoleita. Ne ensin rikottu muualla ja sitten tuotu saarelle haudattaviksi mataliin kuoppiin. Alueelta on löydetty tuhansittain idoleiden sekä muiden marmoristen esineiden ja keraamisten astioiden osasia. Alue on hylätty vähitellen noin ajalla 2200–2000 eaa. Idoleiden hautauksia on tehty mahdollisesti vielä noin vuoteen 2000 eaa. saakka.
Asutuksessa on jalostettu metallia, vaikka metallinjalostus oli siihen aikaan vielä erittäin harvinaista. Kyseessä on ilmeisesti merkittävä metallien työstämisen keskus aikana, jolloin sekä raaka-aineita että taitoa siihen oli vielä vähän. Paikalta on löydetty muun muassa kuparitikareiden valumuotteja. Saarella on kasvatettu oliivia ja viiniköynnöstä, jotka olivat tuohon aikaan uusia viljelykasveja.
Asutus löydettiin vuonna 1963, jolloin tutkijat huomasivat paikan olleen ryöstökaivausten kohteena. Alueella suoritettiin järjestelmällisiä arkeologisia kaivauksia vuosina 1963, 1967 ja 1987. Alueen tutkimukset ovat jatkuneet myös tämän jälkeen. Kaivauksia ovat suorittaneet kreikkalaiset arkeologit yhdessä Cambridgen yliopiston tutkijaryhmän ja Cyprus Instituten kanssa.
Turun hovioikeus
right|thumb|220px|Turun hovioikeus on toiminut [[Akatemiatalossa vuodesta 1830. Rakennuksen edustalla sijaitsee hovioikeuden perustajan, Kustaa II Aadolfin patsas. Se paljastettiin vuonna 1992. ]] Turun hovioikeus on Suomen vanhin hovioikeus. Turun hovioikeuden perusti 15. kesäkuuta 1623 antamallaan kuninkaallisella valtakirjalla Ruotsin kuningas Kustaa II Aadolf. Syyksi uuden hovioikeuden perustamiselle kuningas mainitsi valtuutuksessaan sen, että pitkät matkat ja korkeat kustannukset saivat monet Suomessa asuvat alamaiset luopumaan Tukholmaan matkustamisesta. Tästä syystä he eivät päässeet laillisiin oikeuksiinsa Svean hovioikeudessa. Uuden hovioikeuden perustaminen Suomeen takaisi siksi paremmin oikeuden ja oikeudenmukaisuuden tapahtumisen Ruotsin valtakunnassa, uskoi kuningas.
Ensimmäiseksi hovioikeuden presidentiksi ja samalla Suomen maaherraksi nimitettiin Nils Tuurenpoika Bielke. Hovioikeus toimi ensimmäiset vuotensa Turun linnassa ja Billsteenin talossa, josta se muutti Suurtorin laidalle niin sanottuun Kankaisten taloon 1671. Turun palon tuhottua Kankaisten talon hovioikeus muutti Turun akatemialle rakennettuun Akatemiataloon 1830, jossa se toimii edelleen. Hovioikeudella on tiloja käytössään myös Hämeenkadun varrella sijaitsevassa Gripen-rakennuksessa.
Turun hovioikeus toimi koko Suomen valitusasteena vuoteen 1776 asti, jolloin Vaasan hovioikeus perustettiin. Nykyään se on Suomen henkilöstö- ja juttumäärältään toiseksi suurin hovioikeus Helsingin hovioikeuden jälkeen. Presidenttinä toimi elokuun 2012 loppuun Antero Palaja, joka nimitettiin tehtävään korkeimman oikeuden jäsenen tehtävästä. Palajan seuraaja Timo Esko astui tehtävään marraskuussa 2012. Esko nimitettiin korkeimman oikeuden presidentiksi 1. tammikuuta 2016 alkaen ja hänen seuraajakseen nimitettiin huhtikuussa 2016 Kenneth Nygård.
Turun hovioikeuspiirissä on 1,3 miljoonaa asukasta ja 4 käräjäoikeutta.
Turun hovioikeudessa oli vuonna 2019 yhteensä 114 virkaa. Annettuja ratkaisuja oli 2 016.
Entity
Entity on yhdysvaltalaisen teknisen death metal -yhtyeen Originin viides studioalbumi. Se julkaistiin vuonna 2011 levymerkillä Nuclear Blast.
Kappaleet
Kaikki kappaleet säveltänyt ja sanoittanut Origin.
Keski-Suomen Liikenne
thumb|right|260px|Keski-Suomen liikenteen [[Scania K114 Jyväskylän linja-autoasemalla]] Keski-Suomen Liikenne Oy oli Keski-Suomen alueella toimiva linja-autoliikennöitsijä. Yrityksen kotipaikka oli Äänekoski, jossa sijaitsi yrityksen tallit ja konttori. Keski-Suomen Liikenne Oy ajoi pikavuoroja välillä Jyväskylä-Oulu sekä Helsinki-Oulu, jota ajettiin yhteistyössä SL-Autoyhtymän kanssa. Vakiovuorot suuntautuvat Jyväskylästä Pyhäsalmeen sekä Saarijärvelle.
Historia
Laukaasta kotoisin ollut Elias Hirvi oli ensimmäisten joukossa aloittamassa linjaliikennettä Keski-Suomessa. Vuonna 1927 hän avasi sekatavarakaupan Uuraisten Kangashäkin kylään. Vuonna 1928 hän aloitti hankkimallaan viiden hengen henkilöautolla ensimmäisen aikataulunmukaisen linjansa Kangashäkin kylästä Jyväskylään. 1930-luvun jälkipuoliskolla Hirven linjaliikenteen keskuspaikaksi tuli Äänekoski, ja hänen liikennekentäkseen muodostui Keski-Suomen maakunnan pohjoisosa. Vuonna 1939 Hirvi avasi ennakkoluulottomasti linjan Jyväskylän ja Oulun välille.
1930-luvun aikana Elias Hirvi suuntasi tarmonsa linjaliikenteen lisäksi muillekin aloille; tuolloin hän avasi Äänekoskella yhä toiminnassa olevan Hotelli Hirven. Tätä seurasivat Keski-Suomen turistikeskus Hirvaskankaalla, huoltoasema ja elokuvateatteri. Kaikkia näitä Elias Hirvi hoiti yhdessä vaimonsa Sylvi Hirven kanssa. Vuonna 1964 Hirvi muodosti liikenneyhtiönsä osakeyhtiöksi nimellä Keski-Suomen Liikenne Oy. Kannattavuuden heikennyttyä matkailukeskus, huoltoasema ja elokuvateatteri myytiin uusille omistajille ja keskityttiin linjaliikenteeseen. Elias Hirven kuoltua vuonna 1976 Keski-Suomen Liikenteen vetovastuu siirtyi hänen vävylleen Leo Mikkoselle. Keski-Suomen Liikenne liittyi ExpressBus-järjestelmään heti sen alussa vuonna 1991.
Työntekijöitä Keski-Suomen Liikenne Oy:lla oli 25 ja autoja 13. Yrityksen toimitusjohtaja on vuodesta 1990 toiminut Elias Hirven tyttärenpoika Pekka Mikkonen. Vuonna 1998 yhtiön liikevaihto oli 7,4 miljoonaa markkaa ja ajosuorite 1,09 miljoonaa kilometriä, josta 80 prosenttia muodostui linjaliikenteestä ja loput tilausajoista. Vuoden 2014 syksyllä lahtelainen Koiviston Auto-yhtymä osti yhtiön koko osakekannan, ja yhtiö fuusioitui osaksi Jyväskylän Liikennettä.
ACPI
ACPI-määrittely on avoin teollisuusstandardi, jota ovat olleet kehittämässä HP, Intel, Microsoft, Phoenix ja Toshiba. Se määrittelee yleisen rajapinnan laitteiston tunnistusta, emolevyä, laitteiston määritystä ja virranhallintaa varten.
Standardin perusosa on virranhallinta, ja sitä on paranneltu on edeltäjäänsä (APM) nähden pääasiassa kahdella tavalla. Ensinnäkin se antaa käyttöjärjestelmän hallita virrankäyttöä, toisin kuin APM. Viimeksi mainittu yleensä antaa virranhallintaoikeuden enimmäkseen BIOSille, jolloin käyttöjärjestelmällä on vain hyvin vähän oikeuksia. ACPI:ssa valta on käyttöjärjestelmällä, ja BIOS on yleensä vastuussa vain laitteiston välisen kommunikoinnin yksityiskohdista.
Ensimmäinen ACPI-speksi julkaistiin vuonna 1999. Virranhallinnan lisäksi siihen yhdistettiin myöhemmin Plug and Play BIOSin rajapinta ja PC:n moniprosessorikäytön Multiprocessor Specification (MPS) -taulut. Määritelmien ylläpito on sittemmin siirretty UEFI Forumin vastuulle.
Tekniikka
ACPI paljastaa laitteiston toiminnallisuuden käyttöjärjestelmälle ns. ACPI-taulujen avulla, jotka BIOS kopioi muistiin järjestelmän käynnistyessä. Toiminnallisuus on toteutettu ACPI Machine Languagen (AML) avulla. ACPI:n taulut sisältävät tavukoodia, jonka käyttöjärjestelmä ajaa virtuaalikoneen avulla. BIOSia kehitettäessä toiminnallisuus kirjoitetaan ACPI Source Languagella, joka käännetään erityisen kääntäjän avulla AML:ksi.
ACPI-taulut tunnistetaan nelikirjaimilla nimillä. RSDP-osoitin (Root System Description Pointer) sisältää esimmäisen RSDT-taulun (Root System Description Table) osoitteen. Tämä taulu sisältää tiedot järjestelmän peruslaitteistosta, kuten keskeytysosoitteet, kellot ja DMA-ohjaimet. AML-koodi voi vain palauttaa informaatiota tai suorittaa laskentaa tai tehdä I/O-operaatioita.
Virtuaalikoneelle on Intelin kirjoittama avoimen lähdekoodin toteutus, joka on tarkoitus liittää käyttöjärjestelmän ytimessä ajettavaksi.
Tietoturva
ACPI:a on kritisoitu mahdollisista tietoturvariskeistä.
Ensimmäiset ACPI-toteutukset ovat erittäin bugisia. Windows XP, Windows 2000 ja Windows Server 2003 vaativat että ACPI BIOSin päivämäärä on 1.1.1999 tai myöhempi tai sitä ei oteta käyttöön ja pysytään APM-virranhallinnassa. Lisäksi Windowsissa on musta lista tämänkin jälkeisistä bugisiksi tunnetuista BIOSeista. Windows Vista tai uudempi eivät käynnisty jos ACPI BIOSin päivämäärä on 1.1.1999 tai vanhempi. Linux-kernel ei suostu käyttämään APCI:tä, jos sen päivämäärä on ennen 1.1.2001.
Microsoft on määritellyt ACPI:hin ominaisuuden, jolla tietokone voidaan pistää Windows 8:sta alkaen käynnistämään käyttöjärjestelmän ulkopuolinen Microsoft Windows-ohjelma WPBT ACPI -taulun (Windows Platform Binary Table) avulla. Esimerkiksi Lenovo ja Gigabyte ovat käyttäneet tätä ominaisuutta lataamaan Internetistä ohjelmia koneelle.
Löytöeläin
Löytöeläin on irrallaan tavattu lemmikkieläin, joka voi olla karannut omistajaltaan tai jonka omistaja on jättänyt heitteille. Löytöeläin voi olla myös lemmikkieläimen irrallaan syntynyt jälkeläinen.
Omistajan löytäminen helpottuu, mikäli eläimellä on tunnistusmerkintä. Tunnistusmerkintä on joko tatuointi tai mikrosiruistute. Tatuointi löytyy useimmiten korvasta, mutta myös nivusista tai huulen sisäpinnalta. Tunnistus- eli istute ei näy ulospäin. Sirun tiedot voidaan lukea vain lukulaitteella, joita on muun muassa eläinlääkäreillä, Kennelliiton kouluttamilla tunnistusmerkitsijöillä ja viranomaisilla.
Suomessa
Suomessa kunnilla on velvollisuus huolehtia löytöeläimistä. Mikäli kunnalla itsellään ei ole tiloja ja resursseja hoitaa alueensa löytöeläimiä, ne voivat ostaa talteenottopaikan palvelut alan yrittäjiltä, esimerkiksi kenneleiltä. Eläintä pitää säilyttää 15 vuorokautta. Tänä aikana omistajalla on mahdollisuus lunastaa omistamansa eläin takaisin säilytys- ja hoitokuluja vastaan. Mikäli omistajaa ei löydy eläin myydään, lahjoitetaan tai lopetetaan.
Kennelliitto ylläpitää omistajarekisteriä tunnistusmerkityistä koirista. Tiedot luovutetaan viranomaisille faksilla. Myös Kissaliitolla on oma rekisterinsä rotukissojen mikrosiruista. Eläinlajista- ja rodusta riippumaton mikrosirunumerohakupalvelu löytyy osoitteesta Siruhaku.fi. Siruhaku.fi perustuu eläinklinikoiden tietokantoihin.
Suomen Eläinsuojelulaki 4.4.1996/247
Talteenotetut eläimet
Kunnan on huolehdittava alueellaan irrallaan tavattujen ja talteenotettujen koirien ja kissojen sekä muiden vastaavien pienikokoisten seura- ja harrastuseläinten tilapäisen hoidon järjestämisestä.
Talteenotettua eläintä on säilytettävä vähintään 15 päivän ajan, minkä jälkeen kunnalla on oikeus myydä, muutoin luovuttaa tai lopettaa eläin.
Kunnalla on oikeus periä eläimen omistajalta tai haltijalta korvaus eläimen talteenotosta, hoidosta ja mahdollisesta lopettamisesta aiheutuneista kustannuksista.
Tsukuban yliopisto
thumb| Tsukuban yliopiston kampusaluetta Tsukuban yliopisto sijaitsee Tsukuban kaupungissa, Ibarakin prefektuurissa Kantō tasangon alueella. Yliopistossa on noin 15 000 opiskelijaa (2003).
Löytöeläin
Suomen Eläinsuojelulaki 4.4.1996/247
Jos poliisille on tehty metsästyslain (615/93) 55 §:ssä tarkoitettu ilmoitus koiran talteenotosta, tulee poliisin ilmoittaa talteenotosta kunnan löytöeläinten talteenottopaikkaan.
Tsukuban yliopisto
Nykyinen Tsukuban yliopisto on perustettu lokakuussa 1973, mutta sen edeltäjä   perustettiin alkujaan nimellä Tokyo Shihan Gakko vuonna 1872, ja se on siten Japanin vanhimpia yliopistoja.
Kemian nobelisti vuodelta 2000 Hideki Shirakawa toimi vuodesta 1982 kemian professorina Tsukuban yliopistossa vuoteen 2000.
Flöitti
pienoiskuva|Hollantilaisia flöittejä (1647) Flöitti ( "huilu"; ) on purjealustyyppi, jolla tarkoitetaan kolmimastoista tasapohjaista kauppalaivaa. Ensimmäiset flöitit rakennettiin Hollannissa 1500-luvun lopulla. Ominaista oli pyöreäksi rakennettu perä, joka erotti flöitin tasaperäisestä pinassista. Flöitin fokka- ja isomastoissa oli kaksi raakapurjetta ja mesaanimastossa latinalaispurje.
Flöitit rakennettiin kuljettamaan ruumassaan suuria määriä tilaa vieviä hyödykkeitä, kuten suolaa, viljaa tai puutavaraa. Flöitin ruuman vetoisuus oli yleensä noin 300–600 tonnia, joten se oli edeltäjiään selvästi suurempi. Suuresta koostaan huolimatta ne olivat helposti purjehdittavia eivätkä vaatineet yhtä paljon miehistöä kuin esimerkiksi ranskalaisten suosimat alukset, joten Ranskan laivasto päätti hankkia niitä käyttöönsä myös 1760-luvulla. Flöittien aikakausi päättyi 1700-luvun lopulla, kun sen korvasivat fregatit ja parkit.
Kalsiumkloridi
thumb|250px|Kidevedellistä kalsiumkloridia säilytysastian kannella Kalsiumkloridi (E509) (CaCl2·6H2O tai CaCl2) on kalsiumkarbonaatin ja suolahapon reaktiossa muodostunut valkoinen hyvin hygroskooppinen suola. Kidevedellinen muoto (CaCl2·6H2O) muodostaa kiteitä, kidevedetön (CaCl2) taasen pysyy jauheena. Molemmat muodot liukenevat veteen erittäin helposti. Kidevedellistä kalsiumkloridia käytetään maanteillä lähinnä kesäkaudella pölyn sitomiseen ja talvisin vähäisessä määrin yhdessä natriumkloridin kanssa valtateiden tienpintojen sulana pitämiseen. Kalsiumkloridi aiheuttaa autojen ruostumista. Kalsiumkloridia on myös käytetty eksikaattoreiden kuivausaineena, mutta nykyisin silikageeli on syrjäyttänyt sen lähes täysin.
Calceolariaceae
Calceolariaceae on Lamiales-lahkoon kuuluva kasviheimo, joka sisällytettiin ennen naamakukkaiskasvien (Scrophulariaceae) heimoon.
Heimoon kuuluu ainakin tohvelikukkien (Calceolaria) suku, jossa on noin 250–280 lajia. Sen lisäksi heimoon kuulunee lähteestä riippuen yhdestä kolmeen muutakin sukua.
Heimon lajit kasvavat luontaisina Väli-Amerikassa, Etelä-Amerikan länsipuoliskolla sekä Uudessa-Seelannissa. Vieraslajeina niitä tavataan muun muassa Aasiassa.
Simojoen vesistö
Simojoen vesistö (vesistöaluetunnus 64) on Suomen päävesistöalue, jonka laskujoki Simojoki laskee Perämereen. Vesistöalueen pinta-ala on 3159,75 neliökilometriä. Alueen järvisyys on 5,66 %.
Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Manuel Andrada
Manuel Andrada (9. tammikuuta 1890 Coronel Suárez, Argentiina – 21. syyskuuta 1962 Argentiina) oli argentiinalainen poolonpelaaja ja olympiavoittaja.
Andrada oli mukana Argentiinan kultaa voittaneessa joukkueessa Berliinin olympialaisissa 1936. Hän pelasi molemmissa Argentiinan otteluissa Meksikoa ja Isoa-Britanniaa vastaan.
Tomsk
Tomsk on Tomskin alueen pääkaupunki Keski-Siperiassa Venäjällä Tomjoen varrella. Vuoden 2010 väestönlaskennan mukaan kaupungin asukasluku oli 524 669.
Historia
Venäjän tsaari Boris Godunov määräsi kasakkajohtaja Gavril Pisemskin perustamaan linnoituksen Tomjoen varrelle Tataarien maahan vuonna 1604. Tomsk oli tärkeä sotilaallinen keskus sodissa alueen alkuperäisväestöä vastaan. Siitä kehittyi myös merkittävä hallintokeskus. Kaupungin väkiluku kasvoi nopeasti 1830-luvun alun kultalöytöjen myötä. Kaupungissa on useita yliopistoja ja korkeakouluja. Tomskin yliopisto perustettiin 1878 ja se oli ensimmäinen yliopisto Siperiassa.
1890-luvulla rakennettu Siperian rata kulkee lähes 70 km Tomskin eteläpuolelta ja sen valmistumisen jälkeen Tomskin suhteellinen tärkeys alueella laski esimerkiksi Novosibirskiin verrattuna. Haara Tomskiin valmistui 1896.
Kaupungin hallintopiirit
pienoiskuva|pysty|Tomskin puuarkkitehtuuria Tomsk on jaettu neljään hallintopiiriin, rajoniin, joissa oli asukkaita vuonna 2010 seuraavasti:
Víctor Avendaño
Ángel Pedro Victorio "Víctor" Avendaño (5. kesäkuuta 1907 Buenos Aires, Argentiina – 1. heinäkuuta 1984 Buenos Aires, Argentiina) oli argentiinalainen nyrkkeilijä ja olympiavoittaja. Hän voitti kultaa Amsterdamin olympialaisissa 1928 alle 79,4-kiloisten sarjassa.
Kefála (Kéa)
Kefála on neoliittisen kauden aikaisen asutuksen ja hautausmaan arkeologinen kohde Kéan saarella Kreikassa. Se sijaitsee saaren pohjoisrannikolla olevalla samannimisellä niemellä, josta se on saanut nykyisen nimensä. Paikan muinaista nimeä ei tunneta.
Kefálan asutus on ajoitettu myöhäiselle neoliittiselle sekä kalkoliittiselle kaudelle noin 3300 eaa. Se on merkittävä, koska se tarjoaa tietoa Egeanmeren alueen siirtymävaiheesta kivikaudelta pronssikaudelle. Kefálan kulttuurilla on paljon yhtäläisyyksiä Attikan saman ajan asutusten kanssa, ja siksi niitä kutsutaan joskus yhdessä Attika-Kefála-kulttuuriksi. Asutus on hylätty yht'äkkisesti tuntemattomasta syystä.
Asutuksen koko on ollut arviolta vain noin 45–80 henkeä. Asutuksen talot olivat pohjakaavaltaan suorakulmaisia ja tehty kivestä. Ne oli rakennettu hyvin tiiviisti. Elinkeinoina olivat maanviljelys, karjankasvatus, kalastus, kutominen ja keramiikan valmistus; kauppamerenkulku, kuten Mílokselta tuodun obsidiaanin kauppa; sekä ainakin loppuvaiheessa myös kuparin työstäminen. Kuparin uskotaan tulleen Attikan alueelta Laureionista.
Kefálan hautausmaa on ollut rakennettu pengerrykselle kahteen tasoon. Hautausmaalta on löydetty yhteensä 40 suorakulmaista tai pyöreää hautaa, joista osa on yksilöhautoja ja osa useammalle hengelle tarkoitettuja. Yhteensä vainajia on ollut 65 noin 60–150 vuoden aikana.
Kefálan arkeologiset kaivaukset suoritettiin vuosina 1960–1966 sekä 1973.
Petri Hiltunen
Petri Hiltunen (s. 13. lokakuuta 1967 Karkkila) on suomalainen sarjakuvapiirtäjä ja -käsikirjoittaja sekä kuvittaja. Hiltunen on saanut Suomen sarjakuvaseuran myöntämän Puupäähattu-palkinnon vuonna 2002.
Hiltunen tunnetaan useissa sanomalehdissä ilmestyvästä Väinämöisen paluu -huumoristripistä, strippimuotoisesta Kalkkaro-lännensarjakuvasta sekä albumimuotoisista seikkailukertomuksista. Jälkimmäiset sijoittuvat yleensä fantasia- tai scifi-maailmaan tai historialliseen ympäristöön, kuten Pohjois-Amerikan alkuperäiskansojen keskuuteen. Toukokuussa 2012 Lempo Kustannus alkoi julkaista Hiltusen Kalkkaro-lännenstrippisarjaa kerran kuukaudessa 1950-luvun mallisina liuskalehtinä.
Hiltunen on muokannut sarjakuvamuotoon kaksi Robert E. Howardin novellia, Shakespearen Macbeth-näytelmän ja Ksenofonin Kyyroksen sotaretki -teoksen. Hiltusen piirroksia on ilmestynyt useissa kirjoissa ja esimerkiksi Tähtivaeltaja-lehdessä.
2015 Hiltunen laittoi aikaisempaa tuotantoaan ilmaisjakeluun kotisivujensa kautta.
Insar
Insar on kaupunki, kaupunkikunta ja Insarin piirin hallinnollinen keskus Mordvan tasavallassa Venäjällä. Se sijaitsee Issajokeen laskevan Insarkan suussa 77 kilometriä Saranskista lounaaseen. Kaupungissa ja kunnassa on 8 400 asukasta (vuonna 2015).
Kaupunki on saanut alkunsa vuonna 1647 perustetusta rajalinnoituksesta. Sen kautta kulkivat Kaspianmeren aroilta Temnikoviin ja Moskovaan sekä Mustaltamereltä Kazaniin johtavat tiet. Vuodesta 1708 Insar kuului Azovin, vuodesta 1725 Voronežin ja 1700-luvun lopusta lähtien Penzan kuvernementtiin. Jemeljan Pugatšovin joukot hävittivät sen vuonna 1774.
Jean-Martin Charcot
Jean-Martin Charcot [šarko] (29. lokakuuta 1825 Pariisi – 16. elokuuta 1893 Montsauche-les-Settons) oli ranskalainen neurologi. Hänen elämäntyönsä vei neurologiaa merkittävästi eteenpäin, ja häntä pidetään yhtenä merkittävimmistä 1800-luvun loppupuolen neurologeista, ja modernin neurologian perustajana. Charcot'n vuosien 1867–1881 tutkimukset olivat erittäin keskeisiä Parkinsonin taudin ymmärtämiseksi. Englantilainen lääkäri James Parkinson oli kuvaillut taudin oireet esseessään vuonna 1817, ja Charcot nimesi tämän paralysis agitans-nimellä tunnetun taudin kunnianosoituksena Parkinsonille.
Insar
Insar sai kaupunginoikeudet vuonna 1780. Se oli pieni kihlakunnan keskus, jossa järjestettiin vuosittain kahdet markkinat. Insar alennettiin kyläksi vuonna 1926, mutta vuonna 1958 siitä tuli jälleen kaupunki.
Jean-Martin Charcot
Charcot'sta tuli Euroopan ensimmäinen hermotautiopin professori vuonna 1882. Useasta Charcot’n oppilaasta tuli merkittävä tiedemies. Hän opetti muiden muassa Sigmund Freudia, Joseph Babinskia, Pierre Janet’ta, Georges Gilles de la Tourettea, Alfred Binet’tä sekä Suomen neurologian uranuurtajaa Ernst Alexander Homénia.
Insar
Kaupungissa toimii kutomo, elintarvike- ja laiteteollisuutta. Palveluihin kuuluvat kolme yleissivistävää koulua, ammattikoulu, musiikki- ja taidekoulut, joukko kulttuurilaitoksia ja piirisairaala. Kaupungissa on kotiseutumuseo. Nähtävyyksiä ovat vanha kauppahalli, 1800-luvun lopun asuintalot ja vuonna 1914 rakennettu venäläistyylinen naisluostari.
Jean-Martin Charcot
Elämäntyö
Charcot ei tyytynyt perinteiseen tapaan tutkia potilaita. Siihen asti potilaita oli pidetty sairaalan suurissa makuusaleissa makaamassa ja lääkäri oli tutkinut heitä siellä. Charcot kutsui potilaita virkahuoneeseensa ja pyysi heitä kävelemään, istumaan ja tekemään yksinkertaisia liikesarjoja. Nykyään tämä on itsestäänselvyys, mutta 1800-luvun loppupuolella kyseessä oli vallankumous potilaiden tutkimisessa.
Charcot’n tutkimustyö edisti läpimurtoa MS-taudin taudinkuvan ymmärtämisessä. Hän yhdisti ensimmäisenä aikaisemmin selvittämättöminä pidetyt oireet ruumiinavauksista tehtyihin löytöihin. Noin 40 vuotta löytöjen tekemisen jälkeen Charcot kuvasi potilaan tilaa sanoilla "sclérose en plaques" eli "läiskittäisiä kovettumia" ja MS-tauti tunnistettiin omaksi erilliseksi sairaudekseen. Hän kehitti myös sairauden diagnostiset kriteerit, joihin kuului nyttemmin kuuluisa Charcot’n oireisto: kahtena näkeminen, tasapainon tai koordinaation häiriöt sekä puhe- ja ääntämishäiriöt. Oireet hän oli huomannut omalla taloudenhoitajallaan. Charcot teki myös histologisen kuvauksen MS-taudin aiheuttamista vaurioista.
thumb|[[André Brouillet|André Brouillet’n kuuluisa maalaus Lääketieteen luento Salpêtrièressa (1887).]] Hysteria oli 1800-luvun lopun "muotisairauksia". Charcot kiinnostui aiheesta ja ihmetteli fysiologisten oireiden ja tunnekuohujen aiheuttamaa kummallista oireyhtymää. Tutkimustensa jälkeen hän tuli siihen tulokseen, että se johtui enemmän psykologisista kuin fysiologisista syistä, ja päätyi hoitamaan sitä hypnoosilla. Tämä teki suuren vaikutuksen Sigmund Freudiin. Kuuluisimpia Charcot’n hysteriapotilaista oli Jane Avril, joka työskenteli tanssijattarena Moulin Rougessa.
Vielä 1800-luvulla sairaalohin saatettiin tehdä tutustumiskäyntejä, joilla saattoi nähdä potilaita ja heidän hoitoaan. Vaikka Charcot olikin muuten edistyksellinen, hänkin antoi hysteriapotilaiden hypnotisointinäytöksiä. Tätä kritisoi voimakkaasti muiden muassa Charcot’n oppilas, ruotsalainen lääkäri ja kirjailija Axel Munthe.
Vuonna 1886 Charcot, Pierre Marie (1853–1940) ja Howard Henry Tooth (1856–1925) löysivät yhteistyössä Charcot–Marie–Toothin taudin. Sen oireita ovat töksähtelevä kävely, säärten ja pohkeiden heikkous, kaarijalka, heikot refleksit, tuntovauriot ja kyynärhermojen vauriot. Hermojen sähkökemialliset yhteydet ovat hitaita ja oireet etenevät verkkaisesti. Oireyhtymän osuus väestöstä on noin 1/3 300 ja sen on todettu vaihtelevan alueittain. Etelä-Suomesta tapauksia on löydetty 16/100 000.
Elämäntyön vaikutus nykyaikaan
Charcot’n elämäntyö on ollut merkittävä myös meidän aikamme näkökulmasta katsottuna. Hän erotti neurologian omaksi lääketieteen osa-alueeksi ja muutti tavan tutkia potilaita vastaanotolla. Hänellä oli oppilaita useista Euroopan maista, muiden mukana Suomesta, ja he veivät saamansa opit mukanaan kotimaihinsa. Freudin mielestä Charcot antoi hänelle eniten virikkeitä freudilaisuuden kehittämiseen.
Vuonna 2006 newyorkilainen The New Stage Theatre Company teki Charcot’n hysteriatutkimuksiin perustuvan näytelmän "Some Historic/Some Hysteric".
Kebede Balcha
Kebede Balcha (7. syyskuuta 1951 – 10. heinäkuuta 2018 Toronto, Kanada ) oli etiopialainen kestävyysjuoksija. Hän sijoittui 1981 Stramilano-puolimaratonin toiseksi ajalla 1.04.53 häviten Australian Robert de Castellalle sekunnilla. Helsingin MM-kisoissa 1983 Balcha oli maratonjuoksun toinen häviten jälleen de Castellalle. Balchan aika kilpailussa oli 2.10.27.
Chuncheon
Chuncheon eli Ch’unch’ŏn on Gangwonin maakunnan pääkaupunki Etelä-Koreassa. Vuonna 2010 siellä oli 276 232 asukasta. Se sijaitsee maan pohjoisosassa lähellä Han- ja Soyang-jokien yhtymäkohtaa. Kaupunki kärsi suuria vaurioita Korean sodassa. Alueelle on rakennettu 1960-luvulta alkaen vesivoimaa, mikä vauhditti kevyen teollisuuden kasvua kaupungissa.
Quadra 630
thumb|200px|Quadra 630 oli lopulta osa sekä [[Macintosh Quadra|Quadra, LC että Performa -mallistoja.]] Macintosh Quadra 630 on Apple Computerin 15. heinäkuuta 1994 julkaisema Macintosh Quadra-malliston tietokone. Laitteesta oli saatavilla useita versioita ja sitä myytiin myös nimillä Macintosh LC 630 (oppilaitoksille) ja Macintosh Performa 630 (kotitalouksille). Quadra 630 oli tuotannossa 5. lokakuuta 1995 saakka.
Tekniset tiedot
Quadra 630:ssä oli ensimmäistä kertaa IDE-väylä kiintolevyn liittämistä varten. Kalliimpaa SCSI-liitäntää käytettiin edelleen CD-ROMin kytkemiseen, mutta SCSI-ohjain oli vanhentunutta mallia. Malleissa oli pääsääntöisesti 4 Mt:n keskusmuisti, 250 Mt:n kiintolevy ja CD-ROM-asema.
Mallisto
Quadra 630 oli saatavilla useina variaatioina. Quadra 630 -nimiset laitteet käyttivät 33 MHz:n Motorola 68040 -suoritinta, LC 630 käytti liukuluvutonta Motorola 68LC040 -suoritinta ja LC 630 DOS compatible -mallit sisälsivät ylimääräisen 66 MHz:n 486DX2-suorittimen ja PDS-liitännäisen keskusmuistipäivityksen.
Performa-mallisto:
Aiheesta muualla
Famiglia Macintosh Quadra
Kansliapäällikkö
Kansliapäällikkö on Suomen valtionhallinnossa ministeriön korkein virkamies, eräiden tuomioistuinten kanslian (esittelijöiden ja avustavan henkilökunnan) päällikkö tai kunnallishallinnossa kaupungin tietynlaisen hallintoyksikön päällikkö. Myös tasavallan presidentin kansliassa toimii kansliapäällikkö. Hän johtaa organisaationsa hallinnollista työtä. Esimerkiksi ministeriön toimintaa kansliapäällikkö johtaa parlamentaarisen vastuun kantavan ministerin alaisuudessa. Ulkoasiainministeriön ja valtiovarainministeriön kansliapäällikköinä toimivat valtiosihteerit.
Kansliapäälliköt nimitetään Suomessa ja monissa EU-maissa usein virkaan poliittisin perustein. Suomessa on myös muista EU-maista poiketen pakastevirkoja, jossa viranhaltija säilyttää aiemman virkansa. Muissa maissa viranhaltija luopuu entisestä virasta. Kansliapäälliköllä voi olla enemmän valtaa kuin heikolla ministerillä.
Philip Carmichael
Philip Patrick Carmichael (25. tammikuuta 1884 Brisbane, Queenland – 10. syyskuuta 1973) oli australialainen rugby union -pelaaja ja olympiavoittaja. Hän oli mukana kultaa voittaneessa Australaasian joukkueessa Lontoon olympialaisissa 1908.
Russell Baker
Russell Wayne Baker (14. elokuuta 1925 – 21. tammikuuta 2019 ) oli yhdysvaltalainen kirjailija. Hän syntyi Virginiassa kivenhakkaaja Benjamin Bakerin ja kouluopettaja Lucy Elizabeth Bakerin perheeseen, muutti nuorena isänsä kuoleman jälkeen äitinsä kanssa Baltimoreen ja valmistui Johns Hopkinsin yliopistosta.
Bakerille myönnettiin Pulitzer-palkinto kahdesti; ensin vuonna 1979 kolumnistaan Observer ja toinen vuonna 1983 omaelämäkerrastaan Growing Up.
Baker juonsi Masterpiece Theatrea PBS:llä vuosina 1993–2004. Hän kuului Yhdysvaltain taiteiden ja kirjallisuuden akatemiaan vuodesta 1984 lähtien.